《秋晚杂书三十首》
元代·方回

独吟不愧声，独立不愧影。
独行不愧屐，独卧不愧枕。
昏昏十日不，炯炯一夕醒。
古瓶插残菊，老碗贮冻茗。
三嗅复三漱，浩然万虑屏。
节食甘独饥，薄衣耐独冷。
狸膏肥粟栗，出穴落匕鼎。
此事世接踵，夜坐试独省。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。